

**УРОК: Опазване на околната среда, животински видове**

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часът е са проведен в III„A“ клас на 20.03.2018 г**

***„Пазете Земята, тя е само една“***

**Цел на урока**

*Целта на урока е учениците да обогатят и затвърдят представите си за опазване на околната среда, водите и животинските видове*

**Материали**

• *маркери*

• *листи за напомняне и бележки*

*• цветни моливи, пастели, флумастери*

**Описание**

*Урокът започнах на 20.03 с припомняне на учениците лесните начини да помогнем за опазването на околната среда, на въздуха, водата, почвата и цялата природа. По повод 22.03 .- Световен ден на водата дискутирахме по важни изводи и заключения за опазване на околната среда и водите, които направиха учениците по време на гостуването на г-жа Илияна Иванова от РЗИ:*

*„Да не разхищаваме вода, електроенергия и хартия“*

 *Да събираме отпадъците разделно;*

 *Да се грижим за птиците през зимата. Да направим хранилки за птиците;*

*Да си почистваме пред дома и да изхвърляме отпадъците на правилните места;*

 *Да пазим горите от пожари и замърсяване;*

*Да изхвърляме батериите и електроуредите само на специализираните места;*

*Да посадим поне едно дърво;*

*Коментирахме по темата - 14 лесни начина да помогнете за опазването на околната среда -* [*https://www.expert.bg/14-lesni-nachina-da-pomognete-za-opazvaneto-na-okolnata-sreda--532225.html*](https://www.expert.bg/14-lesni-nachina-da-pomognete-za-opazvaneto-na-okolnata-sreda--532225.html)

 *От предния час остана идеята да направим наше екологично табло, с което се заеха третокласниците след като изгледахме филма за опазване на околната среда* [*https://www.vbox7.com/play:c230248c*](https://www.vbox7.com/play%3Ac230248c) *и после учениците споделиха своите идеи с рисунки как да помагаме и опазваме природата.*

**От коментарите в час**

*„Трябва да обичаме и да се грижим за природата, защото тя е нашият дом“*

*„Да не разхищаваме вода, електроенергия и хартия“*

 *„Пазейки природата, пазим и за себе си“*

 *„Да изхвърляме батериите и електроуредите само на специализираните места“*

*„Да посадим поне едно дърво“*

**Идеи за надграждане**

*Като идея за надграждане се свързахме с РИОСВ Русе за изнесено заключително занятие по темата за опазване на околната среда, водите и животинските видове.*